Lexie Grey
Lexie on Thatcher Greyn ja tämän toisen vaimon, Susanin, tytär. Hänellä on pikkusisko Molly Grey Thompson ja isosiskopuoli Meredith Grey, joka on Thatcherin ja tämän ensimmäisen vaimon, tri. Ellis Greyn tytär. Lexie valmistui Harvardin lääketieteellisestä ennen pääsyään Seattle Gracen harjoitteluohjelmaan. Hän oli lukiossa suosittu oppilas, päättäjäisten kuningatar ja luokkansa priimus. Tiedetään myös, että hän hyppäsi kolmannen luokan yli ala-asteella, ja että hänellä on valokuvamuisti.
Lexie Grey
Lexien ja Meredithin isä Thatcher joutuu sairaalaan alkoholismista johtuvan maksasairauden takia, ja tarvitsee maksansiirron. Lexie suostuu luovuttamaan osan omaa maksaansa, mutta käy ilmi, ettei hän sovi luovuttajaksi. Lexie taivuttelee Meredithin luovuttajaksi, koska muita sopivia ehdokkaita ei ole. Leikkaus onnistuu ja Thatcher paranee.